
Capitolul 1 


1. Pavlos, robul lui lisus Hristos, cel chemat Apostol, 
rânduit spre buna-vestire a lui Dumnezeu, 

2. Care mai înainte a făgăduit, prin Profeţii Săi, în 
Scripturile cele Sfinte, 

3. despre Fiul Său, Cel care s-a născut din sămânţa lui 
David după trup, 

4. Cel care a fost rânduit Fiul lui Dumnezeu întru 
putere, după Duhul sfințeniei, din învierea din morți a lui 
lisus Hristos, a Domnului nostru, 

5. prin Care am luat har și apostolat spre ascultarea 
credinţei întru toate neamurile, pentru numele Său, 

6. între care sunteţi și voi, cei chemați ai lui lisus Hris- 
tos. 

7. Tuturor celor care sunteţi în Roma, celor iubiţi ai lui 
Dumnezeu, celor chemaţi Sfinți: Har vouă și pace de la 
Dumnezeu, Tatăl nostru, și de la Domnul lisus Hristos! 

8. Așadar, mai întâi Îi mulțumesc Dumnezeului meu, 
prin lisus Hristos, pentru voi toți, căci credința voastră este 
vestită în toată lumea. 

9. Căci martor îmi este mie Dumnezeu, Căruia Îi slu- 
jesc în duhul meu, întru buna-vestire a Fiului Său, că neîn- 
cetată pomenire vă fac vouă, 

10. pururea în rugăciunile mele rugându-mă, ca, dacă 
cumva, acum în sfârșit, voi fi bine călătorind prin voia lui 
Dumnezeu, să vin către voi. 

1. Căci poftesc să vă văd pe voi, pentru ca să vă dau 
vouă vreo harismă duhovnicească, spre aceea ca să vă în- 
tăriți voi, 


12. iar aceasta este ca să fiu împreună-mângâiat întru 
voi, prin credinţa care este în unii și alții, a voastră și a mea. 

13. Și nu voiesc a nu ști voi, fraților, că adesea am pus 
înainte să vin către voi — și am fost oprit până cum - ca oare- 
care rod să am și în voi, precum și în celelalte neamuri. 

14. Căci și elinilor și barbarilor, și înțelepţilor și celor 
fără de minte datornic le sunt. 

15. Așadar, cu râvnă, pe cea despre mine și vouă, celor 
din Roma, voiesc să vă binevestesc. 

16. Căci nu mă rușinez de Evanghelia lui Hristos. Căci 
puterea lui Dumnezeu este spre mântuirea la tot cel care 
crede, iudeului mai întâi, dar și elinului. 

17. Căci dreptatea lui Dumnezeu în aceasta este desco- 
perită, din credință spre credință, precum a fost scris: „lar 
Dreptul din credinţă va trăi”. 

18. Căci este descoperită urgia lui Dumnezeu din cer 
peste toată neevlavia și nedreptatea oamenilor, a celor care 
adevărul întru nedreptate îl înăbușă. 

19. Pentru că, ce este cunoscut lui Dumnezeu, arătat 
este întru ei, căci Dumnezeu le-a arătat lor. 

20. Căci, cele nevăzute ale Sale, de la zidirea lumii, din 
lucruri înțelegându-le se văd, cât și veșnica Sa putere și 
dumnezeire, spre a fi ei fără de iertare. 

21. Pentru că L-au cunoscut pe Dumnezeu, dar nu ca 
pe Dumnezeu L-au slăvit sau l-au mulțumit, ci au fost de- 
șerți în gândurile lor și a fost întunecată inima lor cea fără 
de înțelegere. 

22. Zicând a fi înţelepţi, au fost înnebuniți 

23. și au schimbat slava nestricăciosului Dumnezeu 
întru asemănarea chipului celui stricăcios al omului și al 
păsărilor și al animalelor cu patru picioare și al târâtoarelor. 


24. Și pentru aceasta i-a dat pe ei Dumnezeu întru pof- 
tele inimilor lor spre necurăţie, pentru a-și necinsti trupu- 
rile lor în ei înșiși. 

25. Cei care au schimbat adevărul lui Dumnezeu cu 
minciuna și s-au închinat și au slujit făpturii mai degrabă 
decât Celui care a zidit-o, Care este binecuvântat întru veci. 
Amin! 

26. Pentru aceasta i-a dat pe ei Dumnezeu spre patimi 
de necinste. Căci și cele femeiești ale lor au schimbat fi- 
reasca folosire spre cea împotriva firii. 

27. Și asemenea și cei bărbătești au lăsat fireasca fo- 
losire a părții femeiești, căci au fost aprinși cu pofta lor între 
ei, cei bărbătești cu cei bărbătești rușinea lucrând-o, și răs- 
plata care trebuia, cea a rătăcirii lor, în ei înșiși luând-o. 

28. Și precum nu L-au încercat pe Dumnezeu pentru a- 
L avea întru cunoaștere, Dumnezeu i-a dat pe ei spre minte 
neîncercată, pentru a le face pe cele care nu se cuvin: 

29. au fost plini cu toată nedreptatea, cu curvie, cu 
viclenie, cu lăcomie, cu răutate. Plini de invidie, de ucidere, 
de ceartă, de înșelăciune, de rea-voinţă. Bârfitori, 

30. clevetitori, urâtori de Dumnezeu, obraznici, mân- 
dri, lăudăroși, făuritori de cele rele, neascultători părinţilor, 

31. neînţelegători, neserioși, neiubitori, neiertători, ne- 
milostivi. 

32. Care dreptatea lui Dumnezeu au cunoscut-o - căci 
cei care fac asemenea vrednici sunt de moarte -, nu numai 
acestea fac, ci și consimt celor care le fac. 


Capitolul 2 


1. Pentru aceasta, fără de scuză ești, o, omule, tu, tot cel 
care judeci. Căci, în ce îl judeci pe altul, pe tine însuţi te 
osândești, căci aceleași faci și tu, cel care judeci. 

2. Și am cunoscut că judecata lui Dumnezeu este după 
adevăr în cei care fac acestea. 

3. Și socotești aceasta, o, omule, cel care îi judeci pe cei 
care fac acestea și, făcând acestea, crezi că tu vei scăpa de 
judecata lui Dumnezeu? 

4. Sau bogăţia bunătăţii Sale și îndurarea și îndelunga 
Sa răbdare le disprețuiești, necunoscând că bunătatea lui 
Dumnezeu te aduce pe tine spre pocăință? 

5. lar după încăpățânarea ta și nepocăita-ţi inimă, îţi 
strângi ţie urgie în ziua urgiei și a descoperirii și a dreptei 
judecăţi a lui Dumnezeu, 

6. Care va răsplăti fiecăruia după faptele sale: 

7. celor după răbdarea lucrului celui bun, slavă și cinste 
și nestricăciune căutând, viața cea veșnică, 

8. iar celor care fac toate din ambiţie și neascultând 
adevărului, ci ascultând nedreptăţii, mânia și urgia, 

9. necazul și strâmtorarea, în tot sufletul omului care 
lucrează răul, și a iudeului mai întâi, apoi și a elinului; 

10. și slavă și cinste și pace la tot cel care lucrează 
binele, și iudeului mai întâi, apoi și elinului; 

1. căci nu este părtinire lângă Dumnezeu. 

12. Căci câţi au păcătuit fără de lege, fără de lege vor și 
pieri; și câți cu legea au păcătuit, prin lege vor fi judecați. 

13. Căci nu auzitorii legii sunt Drepţii de lângă Dum- 
nezeu, ci făcătorii legii vor fi îndreptațţi. 


14. Căci, când neamurile, cele care nu au lege, din fire 
or să facă cele ale legii, aceștia, neavând lege, sunt lor înșiși 
lege; 

15. care arată fapta legii scrisă în inimile lor, împreună 
mărturisindu-le lor conștiința, și între unul și altul gândurile 
învinuindu-i sau și apărându-i, 

16. în ziua când va judeca Dumnezeu cele ascunse ale 
oamenilor, după Evanghelia mea, prin lisus Hristos. 

17. Vezi că tu te numești iudeu și te odihnești în lege și 
te lauzi întru Dumnezeu 

18. și cunoști voia și le încerci pe cele care sunt deose- 
bite, învăţat fiind din lege! 

19. Și ai nădăjduit în tine însuți a fi povăţuitorul orbi- 
lor, lumina celor dintru întuneric, 

20. certătorul celor nebuni, învățătorul celor prunci, 
având întruchiparea cunoașterii și a adevărului în lege. 

21. Așadar, cel care îl înveţi pe altul, pe tine însuţi nu te 
înveţi? Cel care propovăduiește a nu fura, furi? 

22. Cel care zice a nu preacurvi, preacurvești? Cel care 
urăște idolii, jefuiești cele sfinte? 

23. Care te lauzi cu legea, prin călcarea legii pe Dum- 
nezeu Îl necinstești? 

24. „Căci numele lui Dumnezeu este blasfemiat pentru 
voi între neamuri”, precum a fost scris. 

25. Căci tăierea împrejur folosește, dacă ai să faci legea; 
dar dacă ai să fii călcător de lege, tăierea ta împrejur s-a făcut 
netâiere împrejur. 

26. Așadar, dacă netăierea împrejur are să păzească 
dreptăţile legii, oare netăierea împrejur a sa nu îi va fi soco- 
tită întru tăiere împrejur? 

27. Și te va judeca pe tine netăierea împrejur cea din 
fire, făcând legea, cel care prin literă și tăiere împrejur ești 
călcătorul legii? 


28. Căci iudeul nu este în afară și nici tăierea împrejur 
nu este în afară, în trup, 

29. ci iudeul este în ascuns și tăierea împrejur a inimii 
este în Duhul, nu în literă; a cărui laudă nu este de la oa- 
meni, ci de la Dumnezeu. 


Capitolul 3 


1. Așadar, ce este câștigul iudeului sau care este folosul 
tăierii împrejur? 

2. Este mult, de tot felul! Căci, mai întâi, au fost cre- 
zând zicerile lui Dumnezeu. 

3. Căci ce dacă n-au crezut unii? Oare necredinţa lor va 
desființa credința lui Dumnezeu? 

4. Să nu fie, ci să fie Dumnezeul cel adevărat! lar tot 
omul este mincinos, precum a fost scris: „Pentru ca să fii în- 
dreptat în cuvintele Tale și să birui când va fi a judeca Tu”. 

5. Dar dacă nedreptatea noastră arată dreptatea lui 
Dumnezeu, ce vom zice? Oare nedrept este Dumnezeu, Cel 
care aduce urgia?! După om zic aceasta. 

6. Să nu fie! Căci altfel, cum va judeca Dumnezeu lu- 
mea? 

7. Căci dacă adevărul lui Dumnezeu în minciuna mea 
a prisosit spre slava Sa, și eu de ce încă sunt judecat ca pă- 
câtos? 

8. Și nu este - precum blasfemiem și precum zic unii 
că noi am zice -— că trebuie „Să le facem pe cele rele pentru 
ca să vină cele bune”? A cărora este judecata meritată. 

9. Așadar, ce este? Avem vreun folos? Nicidecum! Căci 
mai înainte i-am învinuit și pe iudei și pe elini că toţi sub 
păcat a fi, 

10. precum a fost scris că: „Nu este Drept niciunul; 

11. nu este cel care-L înțelege, nu este cel care Îl caută 
pe Dumnezeu; 

12. toți s-au abătut, împreună netrebnici s-au făcut; nu 
este cel făcând bunătate, nu este până la unul; 

UN 


13. mormânt deschis este gâtul lor, cu limbile lor în- 
șelau; veninul aspidelor este sub buzele lor; 

14. a căror gură este plină de blestem și de amărăciune; 

15. iuți sunt picioarele lor să verse sânge; 

16. pieire și mâhnire în căile lor; 

17. iar calea păcii nu au cunoscut-o; 

18. nu este frica lui Dumnezeu înaintea ochilor lor”. 

19. lar noi am cunoscut că, toate câte legea zice, celor 
din lege le grăiește, pentru ca toată gura să fie închisă și toa- 
tă lumea să fie răspunzătoare lui Dumnezeu; 

20. pentru că, din faptele legii, nu va fi îndreptat tot 
trupul înaintea Sa; căci prin lege avem cunoașterea păca- 
tului. 

21. lar acum, fără lege, dreptatea lui Dumnezeu a fost 
arătată, fiind mărturisită de către lege și de Profeţi; 

22. iar dreptatea lui Dumnezeu, prin credinţa lui lisus 
Hristos, este întru toți și în toți cei care cred; căci nu este 
deosebire; 

23. căci toţi au păcătuit și sunt lipsiți de slava lui Dum- 
nezeu; 

24. fiind îndreptaţi în dar, cu al Său har, prin răscum- 
părarea cea din Hristos lisus; 

25. pe Care L-a pus mai înainte Dumnezeu ispășitor, 
prin credinţă, întru sângele Său, spre arătarea dreptăţii Sale, 
pentru trecerea peste păcatele care au fost făcute mai înain- 
te, 

26. întru îndurarea lui Dumnezeu; către arătarea drep- 
tăţii Sale în vremea de acum, spre a fi El drept și îndrep- 
tându-l pe cel din credința lui lisus. 

27. Așadar, unde este lauda? A fost închisă! Prin care 
lege? A faptelor? Nu, ci prin legea credinţei! 

28. Așadar, socotim prin credinţă a se îndrepta omul, 
fără faptele legii. 


29. Sau Dumnezeu este numai al iudeilor, dar nu și al 
neamurilor? Da, este și al neamurilor! 

30. Întrucât, într-adevăr, unul este Dumnezeu, Care va 
îndrepta tăierea împrejur din credinţă și netăierea împrejur 
prin credinţă. 

31. Așadar, desființăm legea prin credință? Să nu fie! Ci 
întărim legea. 

Capitolul 4 


1. Așadar, ce vom zice despre Avraam, părintele nos- 
tru? Să afle după trup? 

2, Căci, dacă Avraam din fapte a fost îndreptat, are 
laudă, dar nu înaintea lui Dumnezeu. 

3. Căci ce zice Scriptura? „Și a crezut Avraam lui Dum- 
nezeu și i-a fost socotită lui întru dreptate”. 

4. lar celui care lucrează, plata nu i se socotește după 
har, ci după datorie. 

5. lar celui care nu lucrează, dar crede în Cel care îl 
îndreaptă pe cel neevlavios, i se socotește credinţa sa întru 
dreptate. 

6. Precum și David zice despre fericirea omului, căruia 
Dumnezeu îi socotește dreptatea fără fapte: 

7. „Fericiţi sunt cărora le-au fost iertate fărădelegile și 
cărora le-au fost acoperite păcatele! 

8. Fericit este omul căruia nu are să-i socotească Dom- 
nul păcatul!”. 

9. Așadar, fericirea aceasta este în tăierea împrejur sau 
și în netăierea împrejur? Căci zicem că: „I-a fost socotită lui 
Avraam credinţa întru dreptate”. 

10. Așadar, cum i-a fost socotită? Întru tăierea îm- 
prejur fiind sau întru netăierea împrejur? Nu întru tăierea 
împrejur, ci întru netâierea împrejur; 

11. și semn a luat tăierea împrejur, pecetea dreptăţii 
credinţei cea din netăierea împrejur; spre a fi el părintele 
tuturor celor care cred prin netăierea împrejur, spre a li se 
socoti și lor dreptatea; 

12. și este părintele tăierii împrejur nu numai al celor 
din tăierea împrejur, ci și al celor care urmează urmelor cre- 
dinţei celei din netăierea împrejur a părintelui nostru Avra- 
am. 

13. Căci nu prin lege este făgăduinţa lui Avraam sau a 
seminței sale, pentru a fi el moștenitor al lumii, ci prin drep- 
tatea credinţei. 

14. Căci, dacă cei din lege sunt moștenitorii, atunci a 
fost golită credinţa și a fost anulată făgăduinţa. 

15. Căci legea urgie lucrează; căci unde nu este lege, 
nici călcare a ei nu este. 

16. Pentru aceea din credinţă, ca după har, spre a fi 
sigură făgăduinţa la toată sămânţa, nu numai celui din le- 
ge, ci și celui din credinţa lui Avraam, care este tatăl nostru, 
al tuturor — 

17. precum a fost scris că: „Iată a multe neamuri te-am 
pus pe tine” —, înaintea lui Dumnezeu în Care a crezut, a 
Celui care îi face vii pe cei morţi și Care le cheamă pe cele 
nefiind ca fiind. 

18. Care, în afară de nădejde fiind, prin nădejde a cre- 
zut, spre a se face el tată a multe neamuri, după cum a fost 
zis: „Așa va fi sămânţa ta”. 

19. Și nu a slăbit cu credința, nu a socotit trupul său 
deja omorât - fiind de circa 100 de ani - și nici moartea 
pântecelui Sarrei; 

20. iar întru făgăduinţa lui Dumnezeu nu a fost îndo- 
indu-se cu necredinţa, ci a fost întărindu-se în credinţă, a 
dat slavă lui Dumnezeu 

21. și a fost pe deplin încredinţat că, ceea ce a făgăduit, 
puternic este și să facă. 

22. Pentru aceasta i-a fost și socotită lui întru drep- 
tate. 

23. Dar nu s-a scris numai despre el că i-a fost socotită 
lui, 

24. ci și despre noi, cărora li se va socoti, celor care cred 
în Cel care a înviat din morți, în lisus, Domnul nostru, 

25. Care a fost dat pentru fărădelegile noastre și a fost 
înviat pentru îndreptarea noastră. 

Capitolul 5 


1. Așadar, am fost îndreptaţi din credință, pace avem 
înaintea lui Dumnezeu prin Domnul nostru lisus Hristos, 

2. prin Care și intrare am avut cu credinţa întru harul 
acesta în care am stat și ne lăudăm întru nădejdea slavei lui 
Dumnezeu. 

3. Dar nu numai atât, ci ne lăudăm și întru necazuri, 
știut fiind că necazul lucrează răbdare, 

4. iar răbdarea încercare, iar încercarea nădejde; 

5. și nădejdea nu rușinează, căci dragostea lui Dum- 
nezeu a fost vărsată în inimile noastre prin Duhul Sfânt, Cel 
care ne-a fost dat nouă. 

6. Căci încă Hristos, fiind noi slabi, după vreme pentru 
cei neevlavioși a murit. 

7. Căci cu greutate va muri cineva pentru cel Drept; 
căci pentru cel bun poate îndrăznește cineva să și moară. 

8. Dar Dumnezeu întărește dragostea Sa întru noi, căci, 
încă păcătoși fiind noi, Hristos pentru noi a murit. 

9. Așadar, cu mult mai mult, am fost îndreptați acum 
cu sângele Său și vom fi mântuiţi prin El de urgie. 

10. Căci, dacă vrăjmași fiind, am fost împăcaţi cu Dum- 
nezeu prin moartea Fiului Său, cu mult mai mult acum, 
când am fost împăcați, vom fi mântuiţi întru viaţa Sa; 

1. dar nu numai atât, ci și lăudându-ne întru Dum- 
nezeu prin Domnul nostru lisus Hristos, prin Care am luat 
acum împăcarea. 

12. Pentru aceea, precum printr-un om a intrat păcatul 
întru lume și, prin păcat, moartea, și aşa moartea a trecut 
întru toți oamenii, întru care toți am păcâtuit; 

13. căci, până la lege, păcatul era în lume, dar păcatul 
nu este luat în seamă nefiind lege. 

14. Ci a împărăţit moartea de la Adam până la Moisis și 
în cei care n-au păcătuit întru asemănarea călcării lui Adam, 
care este tipul Celui care va veni. 

15. Dar nu precum este greșeala, așa este și harisma. 
Căci, dacă prin greșeala unuia au murit cei mulți, cu mult 
mai mult harul lui Dumnezeu și darul întru harul celui al 
Unuia, al omului lisus Hristos, întru cei mulți a prisosit. 

16. Și nu precum prin unul care a păcătuit este darul; 
căci judecata este din unul spre osândă, iar harisma este spre 
îndreptarea din multele greșeli. 

17. Căci, dacă cu greșeala unuia, moartea a împărăţit 
prin unul, cu mult mai mult cei care prisosirea harului și a 
darului dreptăţii luând, în viaţă vor împărăţi prin Unul lisus 
Hristos. 

18. Deci, așadar, precum printr-o greșeală întru toţi oa- 
menii aceasta este spre osândă, așa și printr-o îndreptare 
întru toți oamenii aceasta este spre îndreptarea vieţii. 

19. Căci, precum prin neascultarea unui om păcătoși au 
fost făcuţi cei mulți, așa și prin ascultarea Unuia Drepţi vor 
fi făcuți cei mulți. 

20. lar legea a intrat pentru ca să înmulțească greșeala; 
iar unde s-a înmulțit păcatul, a prisosit harul; 

21. pentru ca, precum a împărățit păcatul în moarte, 
așa și harul are să împărățească prin îndreptarea spre viaţa 
cea veșnică, prin lisus Hristos, Domnul nostru. 

Capitolul 6 


1. Așadar, ce vom zice? Rămânem în păcat, pentru ca 
harul să se înmulțească? 

2, Să nu fie! Care am murit păcatului, cum încă vom 
trăi întru el? 

3. Sau nu cunoașteţi că, câți am fost botezați întru 
Hristos lisus, întru moartea Sa am fost botezați? 

4. Așadar, împreună am fost îngropaţi cu EI, prin Bo- 
tez, întru moarte, pentru ca, precum a fost înviat Hristos din 
morți prin slava Tatălui, așa și noi întru înnoirea vieții să 
umblăm. 

5. Căci, dacă împreună-sădiți ne-am făcut întru ase- 
mănarea morţii Sale, ci și ai învierii vom fi; 

6. aceasta știind, că omul nostru cel vechi a fost răstig- 
nit împreună cu EI, pentru ca să fie anulat trupul păcatului, 
pentru a nu mai sluji noi păcatului. 

7. Căci Cel care a murit a fost îndreptat de la păcat. 

8. lar dacă am murit împreună cu Hristos, credem că 
vom și trăi împreună cu El; 

9. știut fiind că Hristos, Cel care a fost înviat din morți, 
nu mai moare; moartea pe El nu-L mai stăpânește. 

10. Căci, care a murit, odată cu păcatul a murit; iar care 
trăiește, trăiește cu Dumnezeu. 

11. Așa și voi socotiți-vă pe voi înșivă morți a fi păca- 
tului, dar vii cu Dumnezeu, în Hristos lisus, în Domnul nos- 
tru! 

12. Așadar, să nu împărăţească păcatul în trupul vostru 
cel muritor, spre a-i asculta lui întru poftele sale! 

13. Și nici nu supuneţi mădularele voastre ca arme ale 
nedreptăţii în păcat! Ci supuneţi-vă pe voi înșivă lui Dum- 
nezeu precum din morți vii și mădularele voastre ca arme 
ale dreptăţii lui Dumnezeu! 

14. Căci păcatul pe voi nu vă va stăpâni; căci nu sunteţi 
sub lege, ci sub har. 

15. Așadar, ce facem? Vom păcătui, căci nu suntem sub 
lege, ci sub har? Să nu fie! 

16. Nu aţi cunoscut că, cui vă supuneţi pe voi înșivă robi 
spre ascultare, robi sunteţi cui ascultați, fie păcatului spre 
moarte sau ascultării spre dreptate? 

17. Dar har lui Dumnezeu, căci erați robii păcatului, dar 
aţi ascultat din inimă, întru care aţi fost daţi tip al învăţătu- 
Til; 

18. și aţi fost eliberați de păcat și aţi fost înrobiţi drep- 
tății. 

19. Omenește zic, pentru slăbiciunea trupului vostru; 
căci, precum ați supus mădularele voastre ca robii necură- 
ției și fărădelegii spre fărădelege, așa acum supuneți-vă mă- 
dularele voastre ca robii dreptăţii spre sfințire! 

20. Căci, când eraţi robii păcatului, liberi erați drep- 
tății. 

21. Așadar, ce rod aveați atunci, de care acum vă ruși- 
nați? Căci sfârșitul acelora este moartea. 

22. Dar acum aţi fost eliberaţi de păcat și aţi fost robiţi 
lui Dumnezeu și aveţi rodul vostru spre sfințire, iar sfârșitul 
este viața cea veșnică. 

23. Căci răsplăţile păcatului sunt moartea, iar harisma 
lui Dumnezeu este viața cea veșnică întru Hristos lisus, în 
Domnul nostru. 

Capitolul 7 


1. Sau nu cunoașteţi, fraților - căci celor care cunosc 
legea le grăiesc —, că legea stăpânește asupra omului în câtă 
vreme acesta trăiește? 

2. Căci femeia cea măritată, cu bărbatul viu, a fost 
legată cu legea. Dar dacă are să moară bărbatul, a fost 
eliberată de la legea bărbatului. 

3. Deci, așadar, trăind bărbatul, preacurvară va fi cu- 
noscută, dacă are să fie cu alt bărbat. Dar, dacă are să moară 
bărbatul, liberă este de lege, pentru a nu fi ea preacurvară, 
cea care a fost cu alt bărbat. 

4. Astfel încât, fraţii mei, și voi aţi fost omorâţi cu legea 
prin trupul lui Hristos, spre a vă face pe voi cu Altul, cu Cel 
care a fost înviat din morţi, pentru ca să aducem roade lui 
Dumnezeu. 

5. Căci, când eram în trup, patimile păcatelor, cele prin 
lege, se lucrau în mădularele noastre spre a aduce rod mor- 
ţii. 

6. Dar acum am fost desființaţi de la lege, am murit de 
la care eram ţinuţi, astfel încât să slujim noi întru înnoirea 
Duhului și nu vechimii literei. 

7. Așadar, ce vom zice? Legea este păcatul? Să nu fie! 
Ci păcatul nu l-am fi cunoscut, dacă nu îl cunoșteam prin 
lege. Căci și pofta nu o cunoscuserăm, dacă legea nu zicea: 
„Nu vei pofti!”. 

8. Dar prilej a luat păcatul prin poruncă și a lucrat în 
mine toată pofta. Căci, fără lege, păcatul este mort. 

9. lar eu trăiam fără lege odinioară, dar a venit po- 
runca, păcatul a înviat, iar eu am murit. 

10. Și a fost aflându-mi-se mie porunca cea spre viaţă, 
iar aceasta spre moarte. 

1. Căci păcatul prilej a luat prin poruncă și m-a înșelat 
pe mine și prin ea a omorât. 

12. Astfel încât, legea este sfântă și porunca este sfântă 
și dreaptă și bună. 

13. Așadar, cea bună mi s-a făcut mie moarte? Să nu fie! 
Ci păcatul, pentru ca să se arate că este păcat, prin cea bună 
îmi lucrează mie moarte, pentru ca păcatul, prin poruncă, 
să fie întru totul păcătos. 

14. Căci am cunoscut că legea este duhovnicească, iar 
eu sunt trupesc, vândut sub păcat. 

15. Căci, ce lucrez, nu cunosc. Căci nu ce voiesc, aceea 
săvârșesc, ci ce urăsc, aceea fac. 

16. lar dacă ce nu voiesc, aceea fac, împreună zic cu 
legea că este bună. 

17. lar acum, eu nu îl mai lucrez pe acesta, ci păcatul 
care locuiește întru mine. 

18. Căci am cunoscut că nu locuiește întru mine, adi- 
că în trupul meu, ce este bun. Căci a voi se află în mine, dar 
a lucra ce este bun nu aflu. 

19. Căci nu fac ce voiesc, nu fac ce este bun, ci ceea ce 
nu voiesc, ce este rău, aceea săvârșesc. 

20. lar dacă eu ce nu voiesc, aceea fac, eu nu îl mai 
lucrez pe acesta, ci păcatul care locuiește întru mine. 

21. Așadar, aflu legea Celui care voiește în mine a face 
ce este bun, căci în mine se află ce este rău. 

22. Căci împreună mă veselesc în legea lui Dumnezeu 
după omul cel dinăuntru, 

23. dar văd altă lege în mădularele mele, războindu-se 
cu legea minţii mele, și mă robește pe mine cu legea păca- 
tului, cea fiind în mădularele mele. 

24. Eu, omul cel nenorocit! Cine mă va izbăvi pe mine 
de trupul morţii acesteia? 

25. Îi mulțumesc lui Dumnezeu prin lisus Hristos, 
Domnul nostru. Deci, așadar, eu însumi cu mintea slujesc 
legii lui Dumnezeu, dar cu trupul legii păcatului. 

Capitolul 8 


1. Așadar, acum nicio osândă nu este celor în Hristos 
lisus, care nu după trup umblă, ci după Duhul. 

2, Căci legea Duhului vieţii în Hristos lisus m-a eliberat 
pe mine de legea păcatului și a morții. 

3. Căci pentru lucrul cel neputincios al legii, întru care 
omul slăbea prin trup, Dumnezeu pe Fiul Său L-a trimis, 
întru asemănarea trupului păcatului, și, pentru păcat, a 
osândit păcatul în trup; 

4. pentru ca dreptatea legii să fie împlinită întru noi, 
cei care umblăm nu după trup, ci după Duhul. 

5. Căci cei fiind după trup, cele ale trupului gândesc, 
iar cei după Duh, cele ale Duhului. 

6. Căci gândirea trupului este moartea, dar gândirea 
Duhului este viaţa și pacea. 

7. Fiindcă gândirea trupului este vrăjmașă spre Dum- 
nezeu, căci legii lui Dumnezeu nu i se supune, căci nici nu 
poate; 

8. iar cei fiind în trup nu pot să-l placă lui Dumnezeu. 

9. Dar voi nu sunteţi în trup, ci în Duhul, dacă într- 
adevăr Duhul lui Dumnezeu locuiește întru voi. lar dacă 
cineva nu are Duhul lui Hristos, acesta nu este al Său. 

10. Dar dacă Hristos este întru voi, trupul, într-adevăr, 
este mort pentru păcat, iar Duhul este viața pentru dreptate. 

u. lar dacă Duhul Celui care L-a înviat pe lisus din 
morți locuiește întru voi, Cel care L-a înviat pe Hristos din 
morți va face vii și trupurile voastre cele muritoare, pentru 
Duhul Său Cel care locuiește întru voi. 

12. Deci, așadar, fraților, datornici suntem, dar nu tru- 
pului, ca după trup să trăim. 

13. Căci, dacă după trup trăiţi, veţi muri; dar, dacă omo- 
râți cu Duhul faptele trupului, veţi trăi. 

14. Căci câţi prin Duhul lui Dumnezeu sunt călăuziţi, 
aceștia sunt fiii lui Dumnezeu. 

15. Căci nu aţi luat iarăși duhul robiei spre frică, ci ați 
luat Duhul înfierii, întru Care strigăm: „Avva! Părinte!”. 

16. Acesta, Duhul, împreună mărturisește cu duhul 
nostru, că suntem copiii lui Dumnezeu. 

17. lar dacă suntem copiii, suntem și moștenitorii; Moș- 
tenitorii, într-adevăr, ai lui Dumnezeu și împreună-moște- 
nitorii lui Hristos; dacă într-adevăr împreună pătimim, ca 
împreună să ne și slăvim. 

18. Căci socotesc că nu sunt vrednice pătimirile vremii 
de acum față de slava cea viitoare, care are să fie descoperită 
întru noi. 

19. Căci așteptarea nerăbdătoare a zidirii descoperirea 
fiilor lui Dumnezeu așteaptă. 

20. Căci zidirea a fost supusă deșertăciunii, dar nu de 
bunăvoie, ci pentru cel ce s-a supus, spre nădejde; 

21. căci și aceasta, zidirea, va fi eliberată din robia stri- 
căciunii întru libertatea slavei copiilor lui Dumnezeu. 

22. Căci am cunoscut că toată zidirea împreună sus- 
pină și împreună suferă chinurile nașterii până acum. 

23. Dar nu numai, ci și noi, pârga Duhului având, și noi 
înșine în noi înșine suspinăm, înfierea așteptând, răscumpă- 
rarea trupului nostru. 

24. Căci întru nădejde am fost mântuiţi; iar nădejdea 
văzută nu este nădejde. Căci ce vede cineva și ce nădăj- 
duiește? 

25. lar dacă ce nu vedem nădăjduim, prin răbdare 
așteptăm. 

26. lar la fel și Duhul împreună-ajută neputințelor 
noastre. Căci ce ne vom ruga, precum trebuie, nu am cu- 
noscut, ci Însuși Duhul mijlocește pentru noi cu suspine ne- 
grăite. 

27. lar Cel care cercetează inimile a cunoscut ce este 
gândirea Duhului, căci către Dumnezeu mijlocește pentru 
Sfinţi. 

28. Și am cunoscut că celor care Îl iubesc pe Dumnezeu 
toate împreună-lucrează spre ce este bun, celor ce, după pu- 
nerea-înainte, sunt cei chemați. 

29. Căci, pe care mai înainte i-a cunoscut, mai înainte 
i-a și orânduit asemănători la chip chipului Fiului Său, spre 
a fi EI cel întâi-născut între mulți frați. 

30. Și pe care mai înainte i-a orânduit, pe aceștia i-a și 
chemat; și pe care i-a chemat, pe aceștia i-a și îndreptat; și 
pe care i-a îndreptat, pe aceștia i-a și slăvit. 

31. Așadar, ce vom zice despre acestea? Dacă Dumne- 
zeu este pentru noi, cine este împotriva noastră? 

32. Care, într-adevăr, pe al Său Fiu nu L-a cruțat, ci 
pentru noi toţi L-a dat pe EI, cum nu, și împreună cu EI, toa- 
te nouă ni le va dărui? 

33. Cine va învinui împotriva aleşilor lui Dumnezeu? 
Dumnezeu este Cel care îndreaptă! 

34. Cine este Cel care osândește? Hristos, Cel care a 
murit, dar, mai mult, a și fost înviat, Care și este în dreapta 
lui Dumnezeu, Care și mijlocește pentru noi. 

35. Cine ne va despărţi pe noi de dragostea lui Hristos? 
Necazul sau strâmtorarea sau prigoana sau foametea sau 
golătatea sau primejdia sau sabia? 

36. Precum a fost scris că: „Pentru Tine suntem omo- 
râți toată ziua, am fost socotiți ca oile înjunghierii”. 

37. Dar întru acestea toate biruim și mai mult, prin Cel 
care ne-a iubit pe noi. 

38. Căci am fost încredințat că nici moartea, nici viața, 
nici Îngerii, nici Începătoriile, nici Puterile, nici cele care 
sunt, nici cele viitoare, 

39. nici înălțimea, nici adâncimea, nici vreo altă zidire 
nu va putea să ne despartă pe noi de dragostea lui Dum- 
nezeu, cea care este în Hristos lisus, în Domnul nostru. 


Capitolul 9 


1. Adevărul zic în Hristos, nu mint, împreună măr- 
turisind cu mine conștiința mea întru Duhul Sfânt, 

2. căci mare îmi este mie întristarea și neîncetată este 
durerea inimii mele. 

3. Căci mă rugam eu însumi anatema a fi de la Hristos 
pentru frații mei, cei înrudiți mie după trup; 

4. care sunt israeliți, a cărora este înfierea și slava și 
așezămintele și legea și slujirea și făgăduinţele, 

5. ai cărora sunt părinții și din care este Hristos după 
trup, Cel fiind peste toţi, Dumnezeul Cel binecuvântat întru 
veci. Amin. 

6. Dar nu ca și cum a căzut cuvântul lui Dumnezeu. 
Căci nu toţi cei din Israil sunt ei înșiși Israil; 

7. nici că sunt sămânța lui Avraam, că sunt toţi copiii 
săi, ci: „Întru Isaac îţi va fi chemată ţie sămânţa”. 

8. Adică nu copiii trupului, nu sunt aceștia copiii lui 
Dumnezeu, ci copiii făgăduinţei sunt socotiți întru sămânță. 

9. Căci al făgăduinţei este cuvântul acesta: „După vre- 
mea aceasta voi veni și îi va fi Sarrei fiul”. 

10. Dar nu numai aceasta, ci și Rebecca dintr-un pat 
având, al lui Isaac, al tatălui nostru. 

1. Căci, deși nu fuseseră născuți, nici nu făcuseră ceva 
bun sau rău, pentru ca să rămână punerea-înainte cea după 
alegerea lui Dumnezeu, dar nu din fapte, ci din Cel care 
cheamă, 

12. i-a fost zis ei că: „Cel mai mare va sluji celui mai 

13. Precum a fost scris: „Pe lacov l-am iubit, iar pe Isav 
l-am urât”. 

14. Așadar, ce vom zice? Oare este nedreptate la Dum- 
nezeu? Să nu fie! 

15. Căci lui Moisis îi zice: „Îl voi milui pe care am să-l 
miluiesc și Mă voi îndura de care am să Mă îndur”. 

16. Deci, așadar, nu celui ce voiește și nici celui care 
aleargă, ci celui care este miluit de Dumnezeu. 

17. Căci îi zice Scriptura lui Farao că: „Întru însăși 
aceasta te-am ridicat pe tine, pentru ca să arăt întru tine 
puterea Mea și pentru ca să fie vestit numele Meu în tot pă- 
mântul”. 

18. Deci, așadar, pe care voiește îl miluiește, iar pe care 
voiește îl împietrește. 

19. Așadar, îmi vei zice mie: „De ce încă învinuiește? 
Căci voii Sale cine i s-a împotrivit?”. 

20. Dimpotrivă, o, omule, tu cine ești, cel care îi răs- 
punzi înapoi lui Dumnezeu? Oare va zice zidirea Celui care 
a zidit-o: „De ce m-ai făcut pe mine așa?”. 

21. Sau nu are putere olarul asupra lutului, ca din 
același bulgăre să-l facă pe unul întru vas de cinste, iar pe 
altul întru necinste? 

22. Dar dacă Dumnezeu voiește să-Și arate urgia și să- 
Și facă cunoscută puterea Sa, de aceea a adus cu multă în- 
delungă-răbdare vasele urgiei pregătite spre pierire; 

23. și pentru ca să facă cunoscută bogăţia slavei Sale 
întru vasele milei, pe care le-a pregătit mai înainte spre sla- 
vă, 

24. pe care i-a și chemat, adică pe noi, nu numai dintre 
iudei, ci și dintre neamuri. 

25. Precum și la Osie zice: „Voi chema pe cel care nu 
este poporul Meu, poporul Meu și pe cea neiubită, iubită. 

26. Și va fi, în locul unde a fost zicându-le lor: «Voi nu 
sunteți poporul Meu», acolo vor fi chemaţi: «Fiii Dumne- 
zeului Celui viu». 

27. lar Isaias strigă pentru Israil: „Dacă are să fie numă- 
rul fiilor lui Israil ca nisipul mării, rămășiţa va fi mântuită; 

28. căci cuvânt împlinind și scurtând întru dreptate; 
căci cuvânt scurtat va face Domnul pe pământ”. 

29. Și precum a zis mai înainte Isaias: „Dacă Domnul 
Savaot nu ne-ar fi lăsat nouă sămânța, ca Sodoma ne-am fi 
făcut și ca Gomorra ne-am fi asemănat”. 

30. Așadar, ce vom zice? Căci neamurile cele care nu 
prigonesc dreptatea, au apucat dreptatea, dar dreptatea cea 
din credință, 

31. iar Israil, prigonind legea dreptăţii, întru legea drep- 
tății nu a ajuns. 

32. Pentru ce? Căci nu din credinţă, ci ca din faptele 
legii. Căci s-au poticnit în Piatra poticnirii, 

33. precum a fost scris: „lată, pun în Sion Piatră de po- 
ticnire și Piatră de cădere! Și tot cel care va crede în EI nu va 
fi rușinat”. 

Capitolul 10 


1. Fraţilor, bună-voirea inimii mele și rugăciunea cea 
către Dumnezeu pentru Israil este spre mântuire. 

2. Căci le mărturisesc lor că râvna lui Dumnezeu au, 
dar nu după cunoaștere. 

3. Căci, necunoscând dreptatea lui Dumnezeu și drep- 
tatea lor căutând să o întemeieze, dreptăţii lui Dumnezeu 
nu au fost supunându-se. 

4. Căci sfârșitul legii este Hristos spre dreptatea la tot 
cel care crede. 

5. Căci Moisis scrie dreptatea cea din lege, pentru că 
omul care a făcut acestea va trăi prin ele. 

6. Dar dreptatea din credință așa zice: „Să nu zici în 
inima ta: «Cine se va sui întru cer?” — adică pe Hristos să-L 
coboare —, 

7. „sau: «Cine se va cobori întru abis?»” — adică pe Hris- 
tos din morți să-L suie. 

8. Dar ce zice? „Aproape este cuvântul tău, în gura ta și 
în inima ta”. Adică cuvântul credinţei pe care îl vestim. 

9. Căci, dacă ai să mărturisești cu gura ta pe Domnul 
lisus și ai să crezi în inima ta că Dumnezeu L-a înviat pe El 
din morți, vei fi mântuit. 

10. Căci cu inima se crede spre dreptate, iar cu gura se 
mărturisește spre mântuire. 

11. Căci zice Scriptura: „Tot cel care crede întru EI nu va 
fi rușinat”. 

12. Căci nu este deosebire iudeului și elinului; căci Ace- 
lași este Domnul tuturor, îmbogăţind întru toate pe cei care 
Îl cheamă pe El. 

13. Căci tot cel care are să cheme numele Domnului va 
fi mântuit. 

14. Așadar, cum ÎL vor chema întru Care nu au crezut? 
Și cum Îl vor crede, pe Care nu L-au auzit? Și cum vor auzi 
fără cel propovăduind? 

15. Și cum vor propovădui, dacă nu or să fie trimiși? 
Precum a fost scris: „Cât sunt de frumoase picioarele celor 
care bine-vestesc pacea, ale celor care le bine-vestesc pe cele 
bune!”. 

16. Dar nu toţi au ascultat Evangheliei. Căci Isaias zice: 
„Doamne, cine a crezut auzului nostru?”. 

17. Deci credinţa este din auz, iar auzul este prin cuvân- 
tul lui Dumnezeu. 

18. Dar zic: Oare nu au auzit? Dimpotrivă! „Întru tot 
pământul a ieșit glasul lor și spre marginile lumii cuvintele 
lor”. 

19. Dar zic: Oare nu a cunoscut Israil? Mai întâi Moi- 
sis zice: „Eu vă voi râvni pe voi nu în neam, ci în neamul cel 
fără de înţelegere vă voi urgisi pe voi”. 

20. lar Isaias îndrăznește și zice: „Am fost aflat celor 
care nu Mă caută pe Mine, arătat am fost celor care nu Mă 
întreabă pe Mine”. 

21. lar către Israil zice: „Toată ziua am întins mâinile 

Mele către popor neascultând și grăind împotrivă”. 

Capitolul 1 


1. Așadar, zic: Oare l-a lepădat Dumnezeu pe poporul 
Său? Să nu fie! Căci și eu sunt israelit, din sămânţa lui Avra- 
am, din seminţia lui Veniamin. 

2. Nu l-a lepădat Dumnezeu pe poporul Său, pe care 
mai înainte l-a cunoscut. Sau nu ați cunoscut la Ilias ce zice 
Scriptura? Cum 1 se roagă lui Dumnezeu pentru Israil, zi- 
când: 

3. „Doamne, pe Profeţii Tăi i-au omorât și jertfelnice 
Tale le-au stricat; iar eu am fost rămânând singur și caută 
sufletul meu”. 

4. Dar ce îi zice lui răspunsul? „Mi-au rămas Mie 7.000 
de oameni, care nu și-au plecat genunchiul lui Baal”. 

5. Așadar, așa și în vremea de acum, rămășița după 
alegerea harului s-a făcut. 

6. Dar dacă este din har, nu mai este din fapte; altmin- 
teri harul nu mai este har. Dar dacă este din fapte, atunci nu 
mai este har; altminteri fapta nu mai este faptă. 

7. Așadar, ce este? Cel care caută la Israil, acela nu a 
dobândit, dar alegerea a dobândit, iar cei rămași au fost îm- 
pietriți. 

8. Precum a fost scris: „Le-a dat lor Dumnezeu duhul 
dormitării, ochi pentru a nu vedea și urechi pentru a nu auzi 
până în ziua de astăzi”. 

9. Și David a zis: „Facă-se masa lor întru laţ și întru 
cursă și întru poticnire și spre răsplata lor! 

10. Să se întunece ochii lor pentru a nu vedea și spa- 
tele lor pururea îl îndoaie!” 

11. Așadar, zic: Oare nu v-aţi poticnit, pentru ca să 
cădeţi? Să nu fie! Ci prin a lor fărădelege mântuirea este a 
neamurilor, pentru ca să-i râvnească pe ei. 

12. lar dacă fărădelegea lor este bogăţia lumii și căderea 
lor este bogăția neamurilor, cu cât mai mult va fi plinirea 
lor? 

13. Căci vouă vă zic, neamurilor: Întrucât eu sunt Apos- 
tolul neamurilor, slujirea mea o slăvesc; 

14. dacă cumva am să râvnesc trupul meu și am să-i 
mântui pe unii dintre ei. 

15. Căci dacă lepădarea lor este împăcarea lumii, ce este 
dobândirea lor, dacă nu viaţa ridicată din morți? 

16. lar dacă pârga este sfântă și amestecătura este; iar 
dacă rădăcina este sfântă și ramurile sunt. 

17. Și dacă vreunele din ramuri au fost rupte, iar tu, 
măslinul sălbatic fiind, te-ai altoit întru ei și te-ai făcut îm- 
preună părtaș al rădăcinii și al grăsimii măslinului, 

18. nu te lăuda deasupra ramurilor! lar dacă te lauzi, nu 
tu porți rădăcina, ci rădăcina pe tine. 

19. Așadar, vei zice: Au fost rupte ramurile, pentru ca 
eu să fiu altoit. 

20. Bine! Prin necredinţă au fost rupte, iar tu prin cre- 
dinţă ai stat. Nu te înălța cu mintea, ci teme-te! 

21. Căci, dacă Dumnezeu pe ramurile după fire nu le-a 
cruțat, mi-e teamă că nici pe tine nu te va cruța. 

22. Așadar, vezi bunătatea și asprimea lui Dumnezeu! 
În cei care au căzut vezi asprimea, iar în tine bunătatea, dacă 
ai să rămâi în bunătate. Altfel și tu vei fi tăiat. 

23. Dar și aceia, dacă nu or să rămână întru necre- 
dință, vor fi altoiţi; căci puternic este Dumnezeu ca iarăși să- 
i altoiască pe ei. 

24. Căci, dacă tu din măslinul sălbatic cel după fire ai 
fost tăiat și împotriva firii ai fost altoit întru măslinul cel 

bun, cu cât mai mult aceștia, cei după fire, vor fi altoiți în 
măslinul însuși? 

25. Căci nu voiesc a nu cunoaște voi, fraţilor, taina 
aceasta, pentru ca să nu fiți prin voi înșivă înţelepţi, că îm- 
pietrirea lui Israil s-a făcut în parte, până când are să intre 
plinirea neamurilor; 

26. și așa tot Israilul va fi mântuit; precum a fost scris: 
„Va veni din Sion Cel care izbăvește și va întoarce neevlaviile 
de la Iacov. 

27. Și aceasta le este lor făgăduinţa de la Mine, când am 
să le iau păcatele lor”. 

28. Într-adevăr, după Evanghelie, vrăjmași sunt pentru 
voi, dar, după alegere, iubiți sunt pentru părinți. 

29. Căci de neluat înapoi sunt harismele și chemarea 
lui Dumnezeu. 

30. Căci, precum și voi, odinioară, n-aţi ascultat lui 
Dumnezeu, iar acum aţi fost miluiți prin neascultarea aces- 
tora, 

31. așa și aceștia acum n-au ascultat, întru mila voastră, 
pentru ca și aceia să fie miluiți. 

32. Căci împreună i-a închis Dumnezeu pe toți întru 
neascultare, pentru ca pe toți să-i miluiască. 

33. O, adâncimea bogăției și a înțelepciunii și a cu- 
noașterii lui Dumnezeu! Cât de necercetate sunt judecăţile 
Sale și neurmate sunt căile Sale! 

34. Căci cine a cunoscut mintea Domnului? Sau cine 
sfătuitorul Său s-a făcut? 

35. Sau cine mai înainte I-a dat Lui și va fi răsplătindu- 
Il Lui? 

36. Căci de la EI și prin EI și întru El sunt toate și a Lui 
este slava întru veci. Amin. 

Capitolul 12 


1. Așadar, vă rog pe voi, fraţilor, prin îndurările lui 
Dumnezeu, să dăruiți trupurile voastre jertfă vie, sfântă, 
bine-plăcută lui Dumnezeu, slujirea voastră cea rațională, 

2. și să nu vă potriviți veacului acestuia, ci să vă schim- 
baţi cu înnoirea minții voastre, spre a cerca voi ce este voia 
lui Dumnezeu cea bună și bine-plăcută și deplină. 

3. Căci zic, prin harul cel care mi-a fost dat mie, la tot 
celui fiind între voi, a nu gândi prea înalt despre care trebuie 
a gândi, ci a gândi întru a fi cu mintea sănătoasă, precum 
Dumnezeu i-a împărţit fiecăruia măsura credinţei. 

4. Căci, precum într-un trup avem multe mădulare, iar 
toate mădularele nu au aceeași lucrare, 

5. așa cei mulți un trup suntem în Hristos, iar fiecare 
mădulare unul altuia. 

6. Și având harisme după harul cel care ne-a fost dat 
nouă în multe feluri, fie profeție, după mărimea credinței, 

7. fie slujire, întru slujire, fie cel care învaţă, întru învă- 
țătură, 

8. fie cel care încurajează, întru încurajare, fie cel care 
împarte, întru dărnicie, fie cel care este proistos, întru râvnă, 
fie cel care miluiește, întru veselie. 

9. Dragostea nefățarnică să vă fie, urând lucrul cel rău 
și lipindu-vă lucrului celui bun! 

10. Cu iubire frățească unul spre altul fiți iubitori, cu 
cinste unul pe altul considerați-vă mai buni! 

u. Cu râvnă fiți, nu leneși! Cu duhul fierbând, Dom- 
nului slujindu-l, 

12. întru nădejde bucurându-vă, întru necaz răbdând, 
întru rugăciune stăruind, 

13. nevoilor Sfinţilor fiind părtași, iubirea de străini ur- 
mând. 

14. Binecuvântați pe cei care vă prigonesc pe voi! Bine- 
cuvântați și nu blestemați! 

15. Trebuie a vă bucura cu cei care se bucură și a plânge 
cu cei care plâng! 

16. Aceeași unul spre altul gândind, nu cele înalte gân- 
dind, ci cu cele smerite unindu-ne. Nu fiți înţelepţi de la voi 
înșivă! 

17. Nimănui rău pentru rău dând, gândind mai înainte 
cele bune înaintea tuturor oamenilor. 

18. Dacă este posibil, precum cu cei dintre voi, cu toţi 
oamenii fiind în pace. 

19. Nu răzbunându-vă pe voi înșivă, iubiților, ci daţi loc 
urgiei! Căci a fost scris: „«A Mea este răzbunarea, Eu voi răs- 
plăti», zice Domnul”. 

20. Așadar, dacă are să flămânzească vrăjmașul tău, 
hrănește-l pe el! Dacă are să înseteze, adapă-l pe el! Căci, 
făcând aceasta, cărbuni de foc vei îngrămădi pe capul său. 

21. Nu te birui de rău, ci biruie cu lucrul cel bun pe rău! 

Capitolul 13 


1. Tot sufletul să se supună stăpânirilor care au putere 
asupra noastră! Căci nu este stăpânire dacă nu este de la 
Dumnezeu, iar cele care sunt stăpâniri de la Dumnezeu sunt 
rânduite. 

2. Astfel încât, cel care se împotrivește stăpânirii, hotă- 
rârii lui Dumnezeu i s-a împotrivit; iar cei care i s-au împo- 
trivit, judecată își vor lua lor înșiși. 

3. Căci stăpânitorii nu sunt frica faptelor celor bune, ci 
a celor rele. Dar voiești a nu te teme de stăpânire? Lucrul cel 
bun fă și vei avea laudă din el! 

4. Căci slujitorul lui Dumnezeu îţi este ţie spre lucrul 
cel bun. lar dacă lucrul cel rău ai să faci, teme-te! Căci nu în 
zadar poartă sabie. Căci este slujitorul lui Dumnezeu, răzbu- 
nător întru urgie celui care face lucrul cel rău. 

5. De aceea, nevoie este a te supune, nu numai pentru 
urgie, ci și pentru conștiință. 

6. Căci pentru aceasta și biruri plătiți. Căci slujitorii lui 
Dumnezeu sunt, spre însăși aceasta stăruind. 

7. Așadar, daţi la toţi datoriile: celui cu birul, birul, 
celui cu vama, vamă, celui cu frica, frică, celui cu cinstea, 
cinste! 

8. Nimănui cu nimic nu fiți datori, afară de a ne iubi 
unul pe altul! Căci cel care îl iubește pe altul, legea a împli- 
nit. 

9. Căci Cel care zice: „Nu vei preacurvi, nu vei omori, 
nu vei fura, nu vei pofti!” și oricare altă poruncă, în acest 
cuvânt este adunat, în cuvântul: „Vei iubi pe aproapele tău 
ca pe tine însuţi!”. 

10. lubirea aproapelui rău nu face. Așadar, plinirea legii 
este iubirea. 

11. Și aceasta, pentru că am cunoscut vremea, că ceasul 
nostru este, acum din somn să ne ridicăm! Căci acum mai 
aproape de noi este mântuirea decât atunci când am crezut. 

12. Noaptea este pe sfârșite, iar ziua s-a apropiat. Așa- 
dar, să ne dezbrăcăm de lucrurile întunericului și să ne îm- 
brăcăm cu armele luminii. 

13. Ca în zi, cu cuviință să umblăm, nu în petreceri și în 
beţii, nu în amestecări și în destrăbălări, nu în ceartă și în 
invidie, 

14. ci îmbrăcaţi-vă în Domnul lisus Hristos și grija tru- 
pului să nu o faceţi spre pofte! 

Capitolul 14 


1. lar pe cel slab în credință primiţi-l, dar nu întru cer- 
turile gândurilor! 

2. Unul crede să mănânce de toate, dar cel care este 
slab mănâncă legume. 

3. Cel care mănâncă să nu disprețuiască pe cel care nu 
mănâncă! lar cel care nu mănâncă să nu-l judece pe cel care 
mănâncă, căci Dumnezeu l-a primit pe el! 

4. Tu cine ești, cel care-l judeci pe slujitorul cel străin? 
Întru Domnul său stă sau cade. Dar va fi stând, căci puternic 
este Dumnezeu ca să-l facă pe el să stea. 

5. Unul deosebește ziua de zi, iar altul judecă toată ziua 
ca fiind la fel. Fiecare să fie deplin încredințat în mintea sa! 

6. Cel care cinstește ziua, Domnului o cinstește, iar cel 
care nu o cinstește, Domnului nu o cinstește. Și cel care mă- 
nâncă Domnului mănâncă, căci Îi mulțumește lui Dum- 
nezeu, iar cel care nu mănâncă Domnului nu mănâncă și 
Îi mulțumește lui Dumnezeu. 

7. Căci nimeni dintre noi nu trăiește lui și nimeni nu 
moare lui. 

8. Căci și dacă avem să trăim, Domnului trăim, și dacă 
avem să murim, Domnului murim. Așadar, și dacă avem să 
trăim, și dacă avem să murim, ai Domnului suntem. 

9. Căci spre aceasta și Hristos a murit și a înviat și a 
trăit, pentru ca să domnească și peste cei morţi și peste cei 
vii. 

10. Dar tu de ce îl judeci pe fratele tău? Sau și tu de ce 
îl disprețuiești pe fratele tău? Căci toți vom sta înaintea 
scaunului de judecată al lui Hristos. 

1. Căci a fost scris: „Eu trăiesc, zice Domnul! Căci Mie 
Mi se va pleca tot genunchiul și toată limba 1 se va mărturisi 
lui Dumnezeu”. 

12. Deci, așadar, fiecare dintre noi va da socoteală lui 
Dumnezeu pentru sine. 

13. Așadar, să nu ne mai judecăm unul pe altul, ci aceas- 
ta să judecaţi mai degrabă: a nu pune poticnire fratelui sau 
sminteală! 

14. Am cunoscut și am fost încredinţat în Domnul lisus, 
că nimic nu este necurat prin sine. Afară numai de cel care 
socotește a fi ceva necurat și aceluia îi este necurat. 

15. lar dacă fratele tău este întristat pentru mâncare, 
atunci nu mai umbli potrivit iubirii. Nu pierde cu mâncarea 
ta pe acesta, pentru care Hristos a murit! 

16. Așadar, să nu fie blasfemiat lucrul cel bun al vos- 
tru! 

17. Căci Împărăţia lui Dumnezeu nu este mâncare și 
băutură, ci dreptate și pace și bucurie întru Duhul Sfânt. 

18. Căci cel care întru acestea Îi slujește lui Hristos, 
bineplăcut Îi este lui Dumnezeu și cinstit le este oamenilor. 

19. Deci, așadar, să le căutăm pe cele ale păcii și pe cele 
ale zidirii unuia de către altul. 

20. Nu strica lucrul lui Dumnezeu pentru mâncare! 
Toate sunt curate, dar rău îi este omului celui care mănâncă 
prin poticnire. 

21. Bine este să nu mănânci cărnuri, nici să bei vin, nici 
să faci ceva prin care fratele tău se poticnește sau se smin- 
tește sau slăbește în credinţa sa. 

22. Ai tu credință? Ai pentru tine înaintea lui Dum- 
nezeu! Fericit este cel care nu se judecă pe sine în ceea ce 
încuviințează! 

23. lar cel care se îndoiește, dacă are să mănânce, a fost 
osândit, căci nu a fost din credinţă. lar tot ce nu este din cre- 
dință este păcat. 

24. lar Celui care poate pe voi să vă întărească după 
Evanghelia mea și după propovăduirea lui lisus Hristos, 
potrivit descoperirii tainei celei din veacurile cele veșnice 
tăcută, 

25. iar care acum a fost arătată și prin Scripturile cele 
profetice, după porunca Dumnezeului Celui veșnic, care a 
fost cunoscută, spre ascultarea credinţei, întru toate neamu- 
rile, 

26. singurului înțeleptului Dumnezeu, prin lisus Hris- 
tos, a Căruia este slava întru veci. Amin. 

Capitolul 15 


1. Și datori suntem noi, cei tari, a purta slăbiciunile 
celor neputincioși și a nu plăcea nouă înșine. 

2. Fiecare dintre noi aproapelui să placă întru lucrul cel 
bun spre zidire! 

3. Căci și Hristos nu a plăcut Lui Însuși, ci, precum a 
fost scris: „Ocările celor care te ocărăsc pe Tine au căzut asu- 
pra Mea”. 

4. Căci câte mai înainte au fost scrise, spre a noastă 
învățătură mai înainte au fost scrise, pentru ca prin răbdare 
și prin mângâierea Scripturilor nădejde să avem. 

5. lar Dumnezeul răbdării și al mângâierii să vă dea 
vouă aceeași a gândi unii față de alții după Hristos lisus, 

6. pentru ca împreună, cu o gură, să-L slăviți pe Dum- 
nezeu și pe Părintele Domnului nostru lisus Hristos. 

7. De aceea, primiţi-vă unii pe alţii, precum și Hristos 
v-a primit pe voi, spre slava lui Dumnezeu! 

8. Și zic: Pe Hristos lisus slujitor L-a făcut tăierii împre- 
jur pentru adevărul lui Dumnezeu, ca să adeverească făgă- 
duințele părinţilor, 

9. iar neamurile să-L slăvească pe Dumnezeu pentru 
milă, precum a fost scris: „Pentru aceasta mă voi mărturisi 
Ţie între neamuri și voi cânta numelui Tău”. 

10. Și iarăși zice: „Veseliți-vă, neamurilor, cu poporul 
Său!” 

1. Și iarăși: „Lăudaţi pe Domnul toate neamurile și lău- 
daţi-L pe EI toate popoarele!”. 

12. Și iarăși Isaias zice: „Va fi rădăcina lui lesse și Cel 
care se ridică a stăpâni neamurile. În El neamurile vor nă- 
dăjdui”. 

13. lar Dumnezeul nădejdii să vă umple pe voi de toată 
bucuria și pacea întru a crede, spre a prisosi voi în nădejde, 
întru puterea Duhului Sfânt. 

14. Și am fost încredințat, frații mei, și eu însumi pentru 
voi, că și voi sunteţi plini de bunătate, plini de toată cunoaș- 
terea, putând și unii pe alţii a vă sfătui. 

15. Și mai cu îndrăzneală v-am scris vouă, fraților, în 
parte, ca să vă amintesc vouă, pentru harul care mi-a fost 
dat mie de la Dumnezeu, 

16. spre a fi eu slujitorul lui lisus Hristos întru neamuri, 
preoțind Evanghelia lui Dumnezeu, pentru ca să fie aduce- 
rea neamurilor bine-plăcută, sfințită cu Duhul Sfânt. 

17. Așadar, am laudă în Hristos lisus pe cele către Dum- 
nezeu. 

18. Căci nu voi îndrăzni a grăi ceva din care nu a lucrat 
Hristos prin mine, spre ascultarea neamurilor, cu cuvântul 
și cu lucrul, 

19. întru puterea semnelor și a minunilor, întru puterea 
Duhului lui Dumnezeu, astfel încât eu, de la Ierusalim și îm- 
prejur, până la Illiricon, să împlinesc Evanghelia lui Hristos. 

20. Și așa, năzuind a binevesti, dar nu unde a fost numit 
Hristos, pentru ca să nu zidesc pe temelie străină, 

21. ci, precum a fost scris: „Cărora nu li s-a vestit despre 
EI, vor vedea și care nu au auzit, vor înţelege”. 

22. De aceea și eram împiedicat de multe ori să vin 
câtre vol. 

23. Dar acum, nemaiavând loc în ţinuturile acestea și 
poftă având să vin către voi de mulți ani, 

24. ca, dacă am să merg spre Spania, voi veni către voi. 
Căci nădăjduiesc, trecând, să vă văd pe voi și de către voi să 

fiu trimis mai departe acolo, după ce de voi, mai întâi, în 
parte, am să mă satur. 

25. lar acum merg spre lerusalim, slujindu-le Sfinților. 

26. Căci au binevoit Macedonia și Ahaia un ajutor oare- 
care să facă pentru săracii Sfinţilor celor din lerusalim. 

27. Căci au binevoit și datori le sunt lor. Căci dacă cu 
cele duhovnicești ale lor s-au împărtășit neamurile, datori 
sunt și în cele trupești să le slujească lor. 

28. Așadar, aceasta a sfârșit și a pecetluit rodul lor aces- 
ta și voi trece prin voi spre Spania. 

29. Și am cunoscut că, venind către voi, voi veni spre 
plinirea binecuvântării, a Evangheliei lui Hristos. 

30. Și vă rog pe voi, fraţilor, prin Domnul nostru lisus 
Hristos și prin iubirea Duhului, împreună să vă luptaţi cu 
mine în rugăciunile pentru mine către Dumnezeu, 

31. pentru ca să fiu izbăvit de cei neascultători din lu- 
dea și pentru ca slujirea mea cea întru Ierusalim bineplăcută 
să le fie Sfinților! 

32. Pentru ca să vin către voi cu bucurie, prin voia lui 
Dumnezeu, și să mă odihnesc împreună cu voi. 

33. lar Dumnezeul păcii să fie cu voi, cu toţi! Amin. 

Capitolul 16 


1. Și vă încredințez vouă pe Fivi, sora noastră, fiind Dia- 
coniţă a Bisericii celei din Chenhree, 

2. ca pe ea să o primiţi în Domnul cu vrednicia Sfinților 
și să o ajutați pe ea în care lucru are să aibă nevoie de voi; 
căci și ea a fost făcându-se binefăcătoarea multora și însăși 
a mea. 

3. Îmbrăţișaţi-i pe Prisca şi pe Achilas, cei împreună- 
lucrători ai mei în Hristos lisus, 

4. care, pentru sufletul meu, și-au pus gâtul lor, cărora 
nu numai eu le mulțumesc, ci și toate Bisericile neamurilor, 

5. și îmbrăţișaţi și Biserica cea din casa lor! Îmbră- 
țișaţi-l pe Epenetos, iubitul meu, care este pârga Ahaiei în- 
tru Hristos! 

6. Îmbrăţișaţi-o pe Mariam, care în multe s-a ostenit 
pentru noi! 

7. Îmbrăţișaţi-i pe Andronicos și pe lunias, cei îm- 
preună neamuri cu mine și împreună robiți cu mine, care 
sunt de seamă între Apostoli și care înaintea mea au fost în 
Hristos! 

8. Îmbrăţișaţi-l pe Amplias, iubitul meu în Domnul! 

9. Îmbrăţișaţi-l pe Urbanos, cel împreună lucrător al 
nostru în Hristos, și pe Stahis, iubitul meu! 

10. Îmbrăţișaţi-l pe Apellis, cel încercat în Hristos! Îm- 
brățișaţi-i pe cei din ai lui Aristobulos! 

11. Îmbrăţișaţi-l pe Irodion, pe cel împreună neam cu 
mine! Îmbrăţișaţi-i pe cei din ai lui Narcissos, pe cei fiind în 
Domnul! 

12. Îmbrăţișaţi-le pe Trifena și Trifosa, pe cele care se 
ostenesc în Domnul! Îmbrăţișaţi-o pe Persis cea iubită, care 
în multe s-a ostenit în Domnul! 

13. Îmbrăţișaţi-l pe Rufos cel ales în Domnul, și pe mai- 
ca sa și a mea! 

14. Îmbrăţișaţi-i pe Asincritos, pe Flegon, pe Ermas, pe 
Patrobas, pe Ermis și pe cei care sunt împreună cu ei frați! 

15. Îmbrăţișaţi-i pe Filologos și pe lulia, pe Nirevs și pe 
sora lui, și pe Olimpas și pe toți Sfinţii cei care sunt împreu- 
nă cu ei! 

16. Îmbrăţișaţi-vă unul pe altul cu sărutare sfântă! Vă 
îmbrățișează pe voi Bisericile lui Hristos. 

17. Și vă rog pe voi, fraților, a fi atenţi la cei care fac cer- 
turi și sminteli împotriva învăţăturii pe care voi ați învățat- 
o și abateţi-vă de la ei! 

18. Căci aceștia nu slujesc Domnului nostru lisus Hris- 
tos, ci pântecelui lor; și prin vorbire bună și binecuvântare 
înșală inimile celor nebănuitori. 

19. Căci ascultarea voastră la toţi a ajuns. Așadar, mă 
bucur de voi și voiesc pentru voi a fi înţelepţi întru lucrul cel 
bun și neamestecaţi întru lucrul cel rău. 

20. lar Dumnezeul păcii va zdrobi degrabă pe Satanas 
sub picioarele voastre. Harul Domnului nostru lisus Hristos 
să fie împreună cu voi! 

21. Vă îmbrățișează pe voi Limoteos, cel împreună lu- 
crător cu mine, și Luchios și lason și Sosipatros, cei îm- 
preună neamuri cu mine. 

22. Vă îmbrăţișez pe voi, eu, Tertios, în Domnul, cel 
care a scris epistola. 

23. Vă îmbrățișează pe voi Gaios, gazda mea și a întregii 
Biserici. Vă îmbrățișează pe voi Erastos, iconomul cetăţii, și 
Cuartos, fratele. 

24. Harul Domnului nostru lisus Hristos să fie împreu- 
nă cu voi, cu toți! Amin. 

25. 

26. 

7 

